ครับ อยากทราบว่าอาการเบื้องต้นของโรคหัวใจกับโรคลมชักมีความสัมพันธ์กันไหมครับ แล้วพอจะมีวิธีสังเกตไหมครับ
สวัสดีค่ะ Mister.Jโรคลมชักเป็นภาวะที่ร่างกายมีการเคลื่อนไหวผิดปกติแบบควบคุมไม่ได้ จากสาเหตุในสมอง ไม่ว่าจะเป็นมีเลือดออกในสมอง เนื้องอกในสมอง หลอดเลือดในสมองตีบหรือแตก การติดยาเสพติด หรือพิษสุราเรื้อรัง โรคเยื่อหุ้มสมองอักเสบ หรือไม่มีสาเหตุแน่ชัดส่วนโรคหัวใจนั้น คงต้องทราบอย่างแน่ชัดว่าเป็นโรคหัวใจประเภทใดเช่น หัวใจขาดเลือด หัวใจวาย หัวใจเต้นผิดจังหวะแต่โดยส่วนใหญ่แล้ว โรคลมชัก กับโรคหัวใจไม่ได้มีความสัมพันธ์ใดๆกันโดยตรงค่ะ การสังเกตอาการของโรคลมชักนั้นน่าจะชัดเจนคือมีอาการชักเกร็งกระตุก อาจจะเป็นทั่วตัวหรือแค่ส่วนใดส่วนหนึ่งเช่นแขนขา คือทำให้ขยับอย่างควบคุมไม่ได้ อาจมีช่วงที่ไม่รู้ตัว หมดสติ ส่วนโรคหัวใจนั้นจะต้องดูว่าเป็นโรคหัวใจชนิดใด เช่น หัวใจวายอาจมาด้วยอาการเหนื่อยหอบ นอนราบไม่ได้ ขาบวม หัวใจขาดเลือดมาด้วยเจ็บแน่นหน้าอก เป็นต้น